এই মুহূর্তে ভারতের ‘মোস্ট হ্যাপেনিং’ কাপল বিরাট কোহলি-অনুষ্কা শর্মা। ইতালির তাসকানিতে বিলাসবহুল বিয়ে করার পরেই গোটা বিশ্বের নজরে ক্রিকেট ও সিনে দুনিয়ায় এই দুই বিখ্যাত তারকা। বন্ধু ও পরিবারদের সান্নিধ্যে বিরুষ্কার বিয়ে মাস গড়ালেও সমানভাবে আলোচিত সর্বত্র।
ইতালিতে বিয়ে করে সপ্তাহখানেক ইউরোপে মধুচন্দ্রিমা কাটানোর পর দেশে ফিরেই জোড়া রিসেপশন পার্টি দিয়েছিলেন তারকা কাপল। রাজনৈতিক ব্যক্তিবর্গ থেকে ক্রিকেটার, দেশের ‘হুজ হু’-রা আমন্ত্রিত ছিলেন সেই রিসেপশন পার্টিতে।

এই বিষয়ে অন্যান্য খবর

বিয়ের খরচে ‘দেউলিয়া’ বিরাট! অনুষ্কাকে নিয়ে ডিসকাউন্ট সেলে


এই মুহূর্তে দক্ষিণ আফ্রিকা সফরে গিয়েছেন বিরাট। বিয়ের পর ‘স্বামী’র প্রথম সফরে গ্যালারিতে কিছু ম্যাচে হাজির ছিলেন অনুষ্কাও। এর মধ্যেই সূত্রের খবর, কর্ণ জোহরের বিখ্যাত টিভি শো ‘কফি উইথ কর্ণ’-তে হাজির থাকতে পারেন সেলিব্রিটি দম্পতি।

এই বিষয়ে অন্যান্য খবর

রিসেপশনে সর্বসমক্ষে কোহলিকে চুম্বন অনুষ্কার, তৈরি হল অন্য এক মুহূর্ত 


সর্বভারতীয় সংবাদমাধ্যমে প্রকাশিত খবর অনুযায়ী, কর্ণের শো বিরাট-অনুষ্কাকে পেতে উদগ্রীব। সেই প্রতিবেদনে সংশ্লিষ্ট সূত্রে দাবি করা হয়েছে, ‘‘একমাত্র সমস্যা হল বর্তমানে কর্ণ বিভিন্ন প্রোজেক্টে ব্যস্ত রয়েছেন। শো-য়ের নির্মাতারাও চূড়ান্ত পর্যায়ে আলোচনা করে ঠিক করবেন, ঠিক কখন দুই তারকাকে নিয়ে শ্যুট করা সম্ভব হবে। তবে এটা চলতি বছরেই টিভিতে দেখা যাবে।’’

এই বিষয়ে অন্যান্য খবর

কোহলির রিসেপশনে টুইস্ট, অতিথিদের তালিকায় বিরাট চমক! 


‘কফি উইথ কর্ণ’-তে অনুষ্কা অবশ্য আগেই মুখ দেখিয়েছেন। ক্যাটরিনা কাইফের সঙ্গে জুড়ি বেঁধে জনপ্রিয় চ্যাট শো-য়ে হাজির হয়েছিলেন তিনি। বর্তমানে অনুষ্কা ও বিরাট দু’জনেই নিজেদের পেশাদারি কাজে ব্যস্ত। শাহরুখ খানের সঙ্গে ‘জিরো’-র শ্যুটিং সারছেন অনুষ্কা। অন্যদিকে তুখোড় ফর্মে থাকা বিরাট দক্ষিণ আফ্রিকায় জাতীয় দলকে নেতৃত্ব দিচ্ছেন।